**Her kommer info fra** **HA-møte i Brukerdialog 13.06.23:**

**Nytt fra divisjonsledelsen:**

Det er mye som skjer i divisjonsledelsen inn mot sommerferien. Et viktig arbeid som gjøres, er evaluering av skattemeldingsperioden og et arbeid vedrørende hva slags kvalitetsnivå vi skal ligge på fremover på våre kontroller, dette vil gjelde hele etaten. Det er også et ønske om å kunne innføre et CRM-system (kundebehandlingssystem som skal gi oss en bedre samlet oversikt og behandling av henvendelser som kommer inn til oss). Det gjenstår å se om det blir bevilget penger til dette prosjektet.

**Kompetansefond:**

Søknader til kompetansefondet ble drøftet. Det var denne gangen kommet inn 34 søknader. 15 medarbeider fikk søknaden innvilget, mens 19 medarbeidere fikk avslag. Det er gledelig å se at så mange søker på dette fondet. SkL ga tilbakemelding på at det er ønskelig å innvilge flere søknader hvis man finner rom for det i budsjettet.

**MEMO:**

Vi fikk en grundig gjennomgang av MEMO. Dette skal nå over fra prosjekt til linjen og det er mye arbeid som gjenstår. SkL ga tilbakemelding om at dette er viktig å prioritere denne oppgaven. Se mer om dette her: [Intranett - Skattbar: Vi markerer mangfold og avslutningen av MEMO-prosjektet (sits.no)](https://intranett.sits.no/innhold/aktuelt/2023/06/12/skattbar-vi-markerer-mangfold-og-avslutningen-av-memo-prosjektet/)

**Endring i struktur av tastevalg:**

SkL har fått flere henvendelser fra medlemmer på nyheten om endring i struktur av tastevalg  [Intranett - Endring i strukturen av tastevalg (sits.no)](https://intranett.sits.no/innhold/aktuelt/2023/06/08/endring-i-tastevalgstrukturen-for-800-80-000/). SkL ga tilbakemelding om at medarbeiderne er bekymret i forhold til kompetanse og de etterlyser informasjon og involvering.

**Overføring av medarbeidere fra Brukerkontakt til SUA:**

Det er besluttet at flere medarbeidere på kontorene Stavanger, Bergen, Oslo og Trondheim skal overføres fra Brukerkontakt til SUA. Grunnen til dette er at det skal bli enklere for brukerne å komme i kontakt med oss. Utenlandske arbeidstakere vil da få en timebestilling og en skranke å forholde seg til. SKL har mottatt flere tilbakemeldinger på dette som ble diskutert i møte og i etterkant har tiltak blitt iverksatt.

**Nye leveregler:**

I forbindelse med de nye levereglene: folk, fellesskap og fart, hadde tillitsvalgte en work-shop sammen med ledelsen om hva dette betyr for oss.

Ta kontakt om dere har innspill eller spørsmål.

Hilsen Marianne, Ronny og Anne Marie – HTV i Brukerdialog